Liviu Dragnea spune că îşi va da demisia din fruntea PSD, dacă partidul nu va câştiga alegerile parlamentare din decembrie. E răspunsul dat la întrebarea directă pusă azi de jurnaliști.

„Îmi voi da demisia dacă PSD nu câștigă alegerile. E o chestiune firească la noi. (...) În politică, cel care pierde alegerile este cel care nu e pe primul loc", a spus Liviu Dragnea, într-o conferință de presă.

Afirmația sa a venit după ce a fost întrebat dacă va proceda la fel ca Alina Gorghiu, liderul PNL, care a anunțat că își va da demisia dacă liberalii nu vor forma următorul Guvern.

Liviu Dragnea nu a spus însă care este scorul pe care mizează PSD la alegerile parlamentare.